**Referat af skolebestyrelsesmøde den 16. marts 2022**

*Referent:*

*Fraværende, anmeldt:*

*Fraværende, uanmeldt:*

**0.Meddelelser**

1. **Formanden**

Efter seneste bestyrelsesmøde blev vi enige om at lave et skriv til politikkerne, som blev sendt til Christian Præstekær. Det blev lidt misforstået, som om de gik uden om ledelsesstrengen. Efterfølgende blev de enige om, at det måske var bedre, at invitere Christian Præstekær ind til et møde. BN og Signe finder en plads i kalenderen.

**b) Skolen**

Bjarne Schytt Nielsen fortalte, at;

* Der er ikke længere nogen pandemi. Selvom der fortsat er mange syge, mærker vi det ikke, så meget i skolen mere.
* Ny prøvebekendtgørelse: Der er begrænset antal prøver i dansk, matematik og engelsk. Vi venter på vejledninger/retningslinjer ift., hvordan det skal foregå. Det hele bliver lidt presset, da der allerede er censorfordelingsmøde i næste uge.
* Politikkerne på Christiansborg har besluttet, at det fra næste år bliver muligt, at konvertere alle UUV timer til 2-lærer timer. Derudover er det besluttet, at man kan lave virtuel undervisning i 20% af tiden. Det kan godt give lidt udfordringer. Vi venter på, hvad det politiske udvalg i kommunen beslutter.

**c) Nyt fra specialafdelingen**

Annette Fuglsang fortalte, at:

* Mange af medarbejderne er i gang med uddannelse, og der er frustration over formen.
* Der afholdes MUS pt. Annette Fuglsang prioritere, at observere i klasserne inden – og det giver et godt godt udgangspunkt.
* Flere elever trives pt.

**d) Nyt fra medarbejderne**

Intet.

**e) Elevrådet**

Elevrådet fortalte, at der netop er sendt første trøje-bestilling afsted fra udskolingen. C-klasserne er de næste, der kan bestille.

Der er nu ophængt badforhæng i baderummene, men der er fortsat elever, der ikke ønsker at gå i bad efter idræt. Der er ønske om, at der sættes nogle små hylder ved baderummene, hvor man kan lægge sit tøj.

Det går godt i klasserne med at aflevere mobilerne i timerne. Det er nødvendigt, at der er en opmærksomhed omkring, at eleverne ikke længere kan tjekke tiden på deres mobil, og at der ikke er en klokke der ringer, hvorfor man kan glemme at komme til time.

Eleverne fremsatte ønske om, at få noget andet frugt, dels fordi de gerne vil have noget andet, men også fordi at det når at blive gammelt.

**1.Internt budget**

Det interne budget blev budget gennemgået og godkendt.

**2. Økonomi**

Bjarne Schytt Nielsen fremlagde, at skolens økonomi ikke er så god, som den har været tidligere. Det er der flere grunde til bl.a.:

* Den ny tildelingsmodel slår fuldt igennem i år.
* Stort overskud i 2020, hvor hele beløbet ikke blev overført til 2021
* flere sygemeldinger end tidligere
* Barselsrefusion tilført i 2021, som vedrører 2022
* En ekstraregning for enkeltintegreret elev.

Der er udarbejdet kriterier, som MED har godkendt. Ledelsen er i gang med at udarbejde procesplan, som skal med på ekstraordinært MED-møde, som afholdes d. 17/3-22.

Der skal spares 4,5 stilling. De 3,5 kan klares med stillinger, som ikke bliver genbesat og ansatte, der skal noget andet.

Timefordelingsplanen kan ikke laves færdig på nuværende tidspunkt, idet der er blevet mulighed for at omkonventere UUV timer til 2-lærer timer.

**3. Fællesskabende læringsmiljøer – prøvehandling FMK**

I indeværende år afprøves et pilotprojekt på udvalgte skoler, hvor man i stedet for løbende at søge om støttetimer til enkeltintegreret elever, får tildelt et beløb på forhånd, som skal gå til at støtte de elever, der har udfordringer. Der er afsat særlige midler til personalet fra PPR, således at PPR kan komme ud og vejlede lærerne i klasserne, og de derved kan blive bedre til at løse opgaverne. Målet er, at der er færre elever, der skal i andre tilbud.

Tingagerskolen har fået mulighed for at være med i dette projekt i næste skoleår, hvilket der snarest skal træffes beslutning om. Afdelingsleder Rikke Aabjerg kommer fra Øhavsskolen og har været med i projektet der. Hendes oplevelse er ikke, at der er kommet ekstra hænder fra PPR. Ledelsen har stillet mange spørgsmål i forhold til forskellige detaljer, men ikke modtaget svar. Det overvejes derfor, om det er en god idé.

**4. Skolebestyrelsesvalg**

Se punkt 5.

**5. Sommerfest**

Sommerfest afholdes d. 9/6-22. Det foreslås, at der holdes valg til skolebestyrelsen og valg til forældre/venneforeningen til sommerfesten.

**6. Evt.**

Gitte Hansen forespurgte, om man må bruge bålhytter og sportsplads til forældrearrangement. Det må man gerne. Hvis der skal være adgang til toiletterne, skal der laves aftale med pedellen.

Linda Døssing forespurgte om bussen skal have et logo.